भाजयुमो के विरोध को देखते हुए बाली स्वयं ही गाड़ी से उतर कर सड़क पर आ गए और पैदल हनोगी माता मंदिर की ओर जाने लगे। इस पर युवा मोर्चा के कार्यकर्ताओं ने उन्हें आगे नहीं जाने दिया। इस बीच पंडोह चौकी और सदर थाना से भी पुलिस पहुंच चुकी थी। जबकि एसपी मंडी अभिषेक दुल्लर भी मौके पर पहुंच गए थे। काले झंडों के साथ विरोध कर रहे युवा मोर्चा कार्यकर्ताओं ने बाली को आगे नहीं बढ़ने दिया। स्थिति उस समय और भी तनावपूर्ण हो गई, जब बाली के बेटे रघुवीर बाली युवा मोर्चा के घेरे को तोड़ने का प्रयास करने लगे।